Toşiro Mifune

Toşiro Mifune () — Yaponiya aktyoru. Daha çox rejissor Akira Kurosavanın filmlərindəki rolları ilə tanınır.

 Həyatı 
Toşiro Mifune 1 aprel 1920-ci ildə Çin Respublikasının Sindao şəhərində yapon ailəsində anadan olmuşdur. Onun atası Tokudzo Mifune tacir olmaqla yanaşı, bir fotoatelyenin sahibi idi. Toşiro ailəsinin 1925-ci ildə köçdüyü Dalyan şəhərində böyüyür. Gəncliyində Toşiro öz atasının fotoatelyesində işləyirdi. 20 yaşına qədər Çində yaşamasına baxmayaraq, bir yapon vətəndaşı kimi Yaponiya ordusunda xidmətə çağırılmışdı.

1946-cı ildə Mifune ordudan tərxis edilir və o, Tokioya gəlir. O, operator köməkçisi kimi "Toho" kino şirkətində işə girir. Bu zaman baş vermiş tətildən sonra kinostudiyadan böyük aktyor qrupu çıxıb getmişdi. Beləliklə, kinostudiya "yeni sima" axtarışına çıxırБиографии знаменитых людей — Тосиро Мифунэ. Buraya 4000-dən artıq insan qatılır. Mifune isə rejissor Kadziro Yamamotonun diqqətini cəlb edir. Elə bu müsabiqədə Toşiro Mifune aktrisa Satiko Yosimine ilə tanış olur. Sonradan (1950-ci ildə) bu tanışlıq onların evliliyinə gətirib çıxaracaqdı.

Mifunenin iştirakı ilə çəkilən ilk 2 film 1947-ci ildə ekranlara çıxmışdır. Bu filmlər Kadziro Yamamotonun "Yeni səfehlərin zamanı" və Sengiti Taniqutinin "Gümüşü dağların arxasında" idi.

İkinci filmin çəkilişlərində o, Akira Kurosava ilə tanış olur. 1948-ci ildə Akira Kurosavanın çəkdiyi və Toşiro Mifunenin baş rolda oynadığı "Sərxoş mələk" filmi ekranlara çıxır. Elə bu filmdən sonra Kurosava və Mifunenin çoxillik əməkdaşlığı başladı. Mifuneyə beynəlxalq şöhrət gətirən rol isə 1950-ci ildə "Raşomon" filmində ifa etdiyi quldur Tadzyomaru rolu olmuşdur.

1951-ci ildə Akira Kurosava Fyodor Dostoyevskinin "İdiot" romanını ekranlaşdırır. Burada Mifune tacir Roqojin obrazının yapon variantını ifa edir. "Yeddi samuray" isə həm Kurosavanın, həm də Mifunenin yaradıcılığında olduqca vacib olan filmə çevrilir. Filmdə 7 samurayın kəndi quldurlardan qorumalarından bəhs olunur. Mifune burada yalançı samuray Kikutiyo rolunu canlandırmışdı.

Mifune bir çox başqa rejissorların da filmlərində rol almışdır, lakin gündən-günə uğurları artan Kurosava-Mifune əməkdaşlığı nəticəsində "Qan üstündə hakimiyyət", "Gizli qalada üç əclaf", "Cangüdən" kimi növbəti ekran əsərləri ortaya çıxdı. 1962-ci ildə aktyor "Mifune prodakşn" (Mifune Production) şirkətini yaradır.

Mifunenin Akira Kurosava ilə sonuncu işi "Qırmızı saqqal" (1965) filmində olur. Onların arasında yaranmış ziddiyyət bu gözəl əməkdaşlığa son qoyur. Məsələ burasında idi ki, Toşiro Mifune samuray obrazından yenidən istifadə etmək istəyirdi. Kurosava isə onun bu təklifilə qəti razılaşmırdı.

1960-cı illərin əvvəllərində Mifune fəal surətdə Avropa və Amerika kinosunda çəkilməyə başlayır. Terens Yanqın "Qırmızı günəş" vesternində (1971) o, səfir olan yapon samurayını canlandırmışdı. Bu filmdə onun tərəf-müqabili məşhur aktyor Alen Delon idi. 1979-cu ildə o, Stiven Spilberqin "1941-ci il" satirik komediyasında yapon sualtı qayığının komandiri rolunda çəkilir.

1992-ci ildə Toşiro Mifune ürəyi ilə bağlı ciddi problemlərlə yaşamağa başladı. Bu hadisədən sonra o, bir daha kinoda çəkilmədi. Aktyor Toşiro Mifune 1997-ci ildə vəfat etdi. Onun dəfn mərasimi "Toho", "Mifune Production" və "Kurosawa Production" şirkətləri tərəfindən həyata keçirildi.

 Filmoqrafiya 
İl Azərbaycanca adı  Orijinal adı  Rol1947  Gümüşü dağların arxasında    Eydzima1947  Yeni səfehlərin zamanı   1948  Sərxoş mələk    Masunaqa1949  Sakit döyüş    Ködzi Fudzisaki1949  Kimsəsiz köpək    detektiv Murakami1950  Qalmaqal    İtiro Aoe1950  Raşomon    quldur Tadzomaru1951  Səfeh    Denkiti Akama1952  Araki Mataeon: Açar dükanının yanındakı kəsişmədə duel    Araki Mataemon1952  Yelbeyin O-Harunun həyatı    Kasunosuke1952  Limana gələn kişi   1954  Yeddi samuray    Kikutiyo1954  Samuray: Döyüşçünün yolu    Takedzo1954  Ləpədöyənin səsi    Utaşima-marunun kapitanı1955  Samuray 2: Məbəd qarşısında duel    Takedzo1956  Samuray 3: Adada döyüş    Takedzo1956  Qadın ürəyi   1957  Qorxu içində yaşayıram    Kiiti Nakadzima1957  Qan üstündə hakimiyyət    Vasidzu1957  İki aşiq üçün xoşbəxtlik   1957  Yaqyu qəbiləsinin heyakəti: Nindza sənəti    Tasaburo1957  Dərinlikdə    Sutekiti1957  Yaqyu qəbiləsinin gizli dəstəsi    Tasaburo1958  Muhomasunun həyatı    Masuqoro1958  Gizli qalada üç əclaf    general Rokurota Makabe1959  Samuray əfsanəsi    Heyhaçiro Komaki1959  Yaponiyanın doğuluşu    Yamato Takeru1960  Sakit okenda qasırğa    Tamon Yamaquçi1960  Pis adamlar yaxşı yatır    Koiti Nisi1961  Osaka qalasının tarixçəsi    Moheyi1961  Cangüdən    samuray Sandzuro Kuvabatake1962  Vacib şəxs    Animas Truyano1962  47 ronin   1962  Cəsur samuray    Subaki Sandzüro1963  Cənnət və cəhənnəm    Kinqo Qondo1963  Quldur samuray   1963  Sinbadın itirilmiş dünyası    Sukezaymon Naya1965  Qatil samuray   1965  Qırmızı saqqal    Ködze Niide1965  Kiskadan geri çəkilmə    Omura1966  Tale qılıncı    Toranoske Simada1966  Böyük mükafat    İzo Yamura1967  Samurayların qiyamı    İsaburo Sasahara1967  Yaponiyanın ən uzun günü    Koretika Anami1968  Kurabe üzərində günəş    Kitaqava1968  Sakit okeanda cəhənnəm    kapitan Suruhiko Kuroda1969  Samuray bayrağı    Kansuke Yamamoto1969  Qırmızı şir    Qonzo1969  Şinsenqumi    İsami Kondo1970  Samurayların döyüşü    cangüdən1970  Ölüm dərəsində pusqu   1970  Hərbçilər   1971  Qırmızı günəş    Kuroda Zübey1975  Kağız pələng    Kaqoyama1976  Yarı yolda    admiral İsoroku Yamamoto1977  İnsanın sınağı    Qun Yohey1978  Ako qalasının süqutu    Suçiya Miçinao1979  1941-ci il    Akiro Mitamura1979  Ölüm gətirən qış    Akiro Mitamura1980  Söqun    Daymö Yosi Toranaqa1981  Busido qılıncı    Abe Masahiro1982  İnxon    Saito-San1982  Çağırış    Yoşida1984  Co Petrelin möcüzəsi    balıqçı1987  Tora-san şimala gedir   1987  Aydan gəlmiş şahzadə    Miyasuko1989  Çay dəstgahında ustadın ölümü    Rikü1992  Canavar kölgəsi    Krumak1995  Fotoqraf gəlin    bensi1995  Dərin çay    Sukada

 İstinadlar 

 Mənbə 
 Генс И. Ю. Тосиро Мифунэ. — М.: Искусство, 1974. — 128 с., 23 л. ил. с. — (Мастера зарубежного киноискусства).

 Xarici keçidlər 


 Официальный сайт 

 Тосиро Мифунэ на сайте shinema.ru 

Kateqoriya:Yaponiya aktyorları
Kateqoriya:Çində doğulanlar
Kateqoriya:Tokioda vəfat edənlər
Kateqoriya:"Müqəddəs xəzinə" ordeni ilə təltif edilənlər
Kateqoriya:Yaponiya protestantları
Kateqoriya:III dərəcəli "Müqəddəs xəzinə" ordeni kavalerləri
Kateqoriya:XX əsr aktyorları
Kateqoriya:Yaponiyalı kişi film aktyorları